רג'ינה ספקטור

רג'ינה איליניצ'נה ספקטור (באנגלית: Regina Ilyinichna Spektor; ברוסית: Реги́на Ильи́нична Спе́ктор; נולדה ב-18 בפברואר 1980) היא זמרת-יוצרת, מלחינה ופסנתרנית יהודייה ילידת רוסיה. מתגוררת מ-1989 בארצות הברית. ספקטור נולדה במוסקבה בברית המועצות למשפחה יהודית. אביה, איליה ספקטור, הוא צלם וכנר חובב. אמה, בלה ספקטור, הייתה פרופסורית למוזיקה במכללה למוזיקה ברוסיה וכיום מלמדת בבית ספר יסודי במאונט ורנון שבמדינת ניו יורק. לה אח בשם בורוך (בייר)[דרושה הבהרה]. ב-1989, כאשר הייתה ספקטור בת תשע, במסגרת הפרסטרויקה אשר איפשרה ליהודים לעזוב את ברית המועצות, נסעה המשפחה לאוסטריה ואז לאיטליה, ולבסוף היגרה לארצות הברית, והתיישבה ברובע הברונקס, ניו יורק. שורשיה בולטים ביצירותיה, חלקן בעלות מנגינות המושפעות ממוזיקה רוסית ויהודית, בחלקן נשמע בבירור מבטא רוסי. ספקטור אמרה בראיון שהיא מחוברת יותר ליהדותה מאשר לשורשיה הרוסים, והיא אף מודה לאלוהים ברשימות התודות שבאלבומיה Soviet Kitsch ו-Begin to Hope. ספקטור קוראת עברית, ולמעשה הפעם הראשונה בה שרה לאנשים את השירים שכתבה הייתה בטיול לישראל בגיל 16 כמשתתפת בתוכנית של מכון נסיעה. מאז תחילת הקריירה שלה בשנת 2000 הוציאה ספקטור שמונה אלבומים, השניים הראשונים "11:11" ו"Songs" בהוצאה עצמית, השלישי "Soviet Kitsch" חצי בהוצאה עצמית וחצי בשיתוף הלייבל "Sire". ספקטור נחשבה למזוהה עם זרם האנטי פולק הניו-יורקי (שמוגדר בדרך כלל כשילוב של מנטאליות מוזיקת הפאנק ובין סגנון מוזיקת הפולק), שהוא למעשה יותר קבוצה של יוצרים מזרם מוזיקלי, אך אלבומה משנת 2006 - "Begin to Hope", והסינגל הראשון מתוכו -"Fidelity", הושמע רבות על ידי תחנות רדיו בעולם. רבים ממעריציה התאכזבו משינוי הכיוון שהתבטא באלבומה הזה, אך הופעותיה נותרו כשהיו, ולרג'ינה ספקטור ביקורת המעריצים לא הפריעה, כפי שאמרה בראיון אחרי יציאת האלבום: "אני יודעת שהיה מי שהתעצבן, אבל אני לא מתרשמת מטהרנים. זאת התשובה שלי אליהם: אתם בטח הייתם שורקים בוז לבוב דילן כשהוא עבר לגיטרה חשמלית. אני יודעת שאני לא הייתי עושה את זה. אתם בטח הייתם נוטשים את הביטלס אחרי 'Drive My Car'. אם כולם היו כמוכם, לא היינו מקבלים את 'A Day in the Life'". ספקטור אמנם פסנתרנית, אך בהופעות היא נוהגת לפתוח ולסיים כל הופעה בשיר א-קפלה, וישנם מספר שירים שהיא נוהגת לנגן על גיטרה חשמלית. את השיר "Poor Little Rich Boy" היא מנגנת על פסנתר ביד אחת וביד אחרת מכה על כיסא או עמוד תווים במקל תופים.[דרושה הבהרה] רבים משיריה מעטרים מגוון פסקולים של סרטים וסדרות טלוויזיה. שירה The Call סגר את הסרט "סיפורי נרניה: הנסיך כספיאן" (The Chronicles of Narnia: Prince Caspian) והוא שיר הנושא שלו, שירה You've Got Time הוא שיר הפתיחה של הסדרה "כתום הוא השחור החדש", וגרסת הכיסוי שלה לשירם של הביטלס While My Guitar Gently Weeps הוא שיר הנושא של סרט האנימציה "קובו: אגדה של סמוראי". אלבומה השמיני, "Home, Before and After", יצא ב-24 ביוני 2022. ספקטור גדלה ולמדה לנגן על פסנתר ה"פטרוב" שסבה נתן לאמה. היא נחשפה למוזיקת רוק אנד רול כמו הביטלס, קווין והמודי בלוז מקלטות שאביה נהג להשיג ולהחליף מחברים בברית המועצות (כיון שאי אפשר היה להשיגם חוקית בתקופה)[דרוש מקור]. ספקטור נאלצה להשאיר מאחור את הפסנתר שלה. רג'ינה למדה בישיבת "סער" בברונקס. במשך שנתיים למדה בישיבת "פריש" בניו ג'רזי ועברה לבית ספר חילוני וסיימה את לימודיה התיכוניים לאחר שלא הרגישה שמקומה בישיבת דתית. ספקטור ציינה לאחרונה כי על אף שהתעניינה בצעירותה רק במוזיקה קלאסית היא החלה להתעניין מאוחר יותר גם בהיפ הופ, רוק ופאנק. בניו יורק קיבלה ספקטור בסיס חזק במוזיקה קלאסית ממורתה לפסנתר סוניה ורגזס, מרצה בבית הספר למוזיקה במנהטן, ואיתה למדה עד גיל 17. אף על פי שהפסנתר שלה נשאר במוסקבה, ספקטור מצאה פסנתר במרתף בית הכנסת שבקהילתה עליו הייתה יכולה להתאמן. בנוסף נוהגת לספר שהתאמנה על שולחנות ומשטחים קשים כאשר פסנתר לא היה בנמצא. ספקטור הייתה נוהגת להמציא שירים קצרים בצעירותה אך לראשונה החלה לכתוב ברצינות לאחר ביקור שלה בישראל בטיול של ארגון "נסיעה". זאת לאחר שקיבלה מחמאות מבני נוער בטיול על שיריה. לאחר שחזרה נחשפה לשירים של ג'וני מיטשל ואנני דיפרנקו וקיבלה מהם השראה. היא כתבה את שיר האקפלה הראשון שלה בגיל 16 ושיר לפסנתר ב-18. רג'ינה השלימה בהצטיינות את לימודיה במסלול ארבע שנתי להלחנה בקונסרבטוריון במכללת "פרצס" בניו יורק תוך שלוש שנים וסיימה ב-2001. באותה תקופה עבדה מעט בחוות פרפרים ולמדה סמסטר אחד בטוטנהם, אנגליה. היא נהגה להופיע במועדונים בניו יורק עד שזכתה להכרה, ותוך כדי כך מכרה את אלבומיה (בהפקה עצמית) "11:11" (2001), ו-"Songs" ‏ (2002). שיריה של ספקטור מבוססים על תערובת של סגנונות וטכניקות, שילוב של פסנתר, שירה וקולות ווקאליים שונים. רג'ינה אמרה על עצמה בהלצה שכתבה כ-700 שירים, שהיא פחות משתדלת לכתוב אלא ששירים פשוט באים אליה.[דרוש מקור: איפה ומתי היא אמרה את זה?] שיריה בדרך כלל לא אוטוביוגרפיים אלא מבוססים על דמויות ותרחישים מדמיונה. ניתן לראות השפעות ממוזיקת פולק, רוסית, יהודית, היפ הופ, ג'אז וקלאסית.[דרושה הבהרה] סגנונה המוזיקלי של ספקטור הושווה פעמים רבות לטורי אימוס ולפיונה אפל[דרוש מקור: מי השווה?], זאת למרות התנגדותה להשוואות מסוג זה והעובדה שאמרה כי היא עובדת על כל שיר כך שיהיה לו סגנון ייחודי משלו ולא מפתחת סגנון כללי לכל המוזיקה שלה.[דרוש מקור] כמו כן היא משתמשת באמצעים ווקאלים פחות מקובלים כמו זמזומים, ביט בוקס כחלק מבלדות והקשה עם מקל תופים על כיסא תוך כדי נגינה על הפסנתר. כמו כן משתמשת במבטאים שונים כמו מבטא ניו יורקי כבד בחלק מהמילים, לטענתה, בגלל אהבתה הרבה לעיר ותרבותה. בסיבוב ההופעות הבינלאומי הראשון שלה היא ליוותה את הסטרוקס כמופע חימום במסגרת טור לאלבומם "רום און פייר", אשר במהלכו הקליטו יחד את השיר "Modern Girls & Old Fashion Men" . בין הופעותיה ביקרה בישראל במרץ 2007 והופיעה פעמיים במועדון הבארבי בתל אביב. ב-24 באוגוסט 2013 הופיעה שוב בישראל, הפעם בתיאטרון קיסריה. ב-19 באוגוסט 2017 הופיעה באמפי פארק ברעננה. רג'ינה נישאה למוזיקאי ג'ק דישל (אנ') בדצמבר 2011. לשניים נולד בן במרץ 2014. הם מתגוררים בניו יורק. השניים מרבים להופיע ביחד והוציאו מספר שירים משותפים. באוקטובר 2023, ספקטור, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. 2001: 11:11 2002: Songs 2004: Soviet Kitsch 2006: Begin to Hope 2009: Far 2012: What We Saw From The Cheap Seats 2016: Remember Us To Life 2022: Home, before and after מדיה וקבצים בנושא רג'ינה ספקטור בוויקישיתוף אתר האינטרנט הרשמי של רג'ינה ספקטור רג'ינה ספקטור, ברשת החברתית פייסבוק רג'ינה ספקטור, ברשת החברתית אקס (טוויטר) רג'ינה ספקטור, ברשת החברתית אינסטגרם רג'ינה ספקטור, סרטונים בערוץ היוטיוב רג'ינה ספקטור, במסד הנתונים הקולנועיים IMDb (באנגלית) רג'ינה ספקטור, באתר Rotten Tomatoes (באנגלית) רג'ינה ספקטור, באתר אפל מיוזיק (באנגלית) רג'ינה ספקטור, באתר ספוטיפיי רג'ינה ספקטור, באתר סאונדקלאוד (באנגלית) רג'ינה ספקטור, באתר Last.fm (באנגלית) רג'ינה ספקטור, באתר AllMusic (באנגלית) רג'ינה ספקטור, באתר MusicBrainz (באנגלית) רג'ינה ספקטור, באתר דיזר רג'ינה ספקטור, באתר Yandex.Music (ברוסית) רג'ינה ספקטור, באתר Discogs (באנגלית) רג'ינה ספקטור, באתר Songkick (באנגלית) רג'ינה ספקטור, באתר SecondHandSongs רג'ינה ספקטור, באתר בילבורד (באנגלית) רג'ינה ספקטור, באתר טיידל (באנגלית) כתבה על ספקטור מתוך פורטל התרבות 1909 פורום רג'ינה ספקטור בתפוז אלן לייט, הניו יורק טיימס, עכבר העיר אונליין, רג'ינה ספקטור: כבר לא עירונית מיליטנטית, באתר הארץ, 24 ביוני 2009 עמי פרידמן, אלבום חמוץ מתוק, באתר ynet, 29 ביוני 2009 שרון מולדאבי, ‏בקרוב אגיע רחוק, באתר גלובס, 8 ביולי 2009 קספר לואלין סמית, ביונסה מי?: רג'ינה ספקטור היא הזמרת האהובה על אובמה, באתר nrg‏, 29 במאי 2012 וואייט מייסון, הניו יורק טיימס, רג'ינה ספקטור חבה את הקריירה לפגישה מקרית ברכבת, באתר הארץ, 6 ביוני 2012 רז ישראלי, שלא תתבגר לעולם: האלבום החדש של רג'ינה ספקטור הוא שירה צרופה, באתר nrg‏, 10 ביוני 2012 קוראת בעברית: 20 דברים על רג'ינה ספקטור, באתר nrg‏, 25 ביולי 2017 עמי פרידמן, רג'ינה ספקטור: "גאה ביהדות שלי, ולא מתביישת במקום ממנו אני באה", באתר ynet, 15 באוגוסט 2017 ניצן פינקו, רג'ינה ספקטור: "חברים מישראל מתארים לי מה קורה. אמרתי לאמא שלי, 'זה גרוע מכיפור'", באתר ynet, 7 בנובמבר 2023 שירה נאות, רג'ינה ספקטור: "הרגשתי כל כך עצובה. הייתי חייבת לכתוב", באתר הארץ, 14 בנובמבר 2023 יובל מן, רג'ינה ספקטור בקיסריה: צפוי ובכל זאת קסום, באתר ynet, 25 באוגוסט 2013 אורי זר אביב‏, רג'ינה ספקטור בקיסריה: ממלכתית ומהוגנת מדי, באתר וואלה, 25 באוגוסט 2013 רז ישראלי, רג'ינה ספקטור בישראל: בלדה לנאיבית מתוקה, באתר nrg‏, 20 באוגוסט 2017 שי סגל‏, רעננה ובועטת: ההתברגנות של רג'ינה ספקטור לא פוגעת ביכולות המופלאות שלה, באתר וואלה, 20 באוגוסט 2017 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)